
Për një shtesë fondi në buxhetin e vitit 2010, miratuar për ministrinë e shëndetësisë, për mbulimin e shpenzimeve të kurimit të z.Bardhyl Lleshi, në pakistan

Në mbështetje të nenit 100 të Kushtetutës, të nenit 44 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr.10 190, datë 26.11.2009 “Për buxhetin e vitit 2010”, të ndryshuar, me propozimin e Ministrit të Shëndetësisë, Këshilli i Ministrave

Vendosi:

1. Ministrisë së Shëndetësisë në buxhetin e miratuar për vitin 2010, në zërin “Mallra dhe shërbime”, i shtohet fondi 2 500 000 (dy milionë e pesëqind mijë) lekë, për përballimin e shpenzimeve të kurimit të z.Bardhyl Lleshi, në Pakistan.
2. Ky fond të përballohet nga fondi rezervë i Këshillit të Ministrave.
3. Pagesa të bëhet me paraqitjen e faturave origjinale të institucionit të kurimit.
4. Ngarkohen Ministria e Shëndetësisë dhe Ministria e Financave për zbatimin e këtij vendimi.
Ky vendim hyn në fuqi menjëherë.

